Inforádió - Belföld - Másfélmilliárd forintos rekultiváció indult Nyíregyházán
2014.04.08. 12:36
Több mint másfélmilliárd forint európai uniós forrásból végzik el Nyíregyháza régi, borbányai hulladéklerakó rekultivációját - közölték a környezetvédelmi beruházás keddi projektnyitó rendezvényén a szabolcs-szatmár-beregi megyeszékhelyen.
Kósa Tímea, a város alpolgármestere elmondta: a nyíregyházi önkormányzat 1 milliárd 596,2 millió forint, százszázalékos arányú pályázati támogatást nyert az 1985-ben bezárt hulladéklerakó további környezeti szennyezésének megszüntetéséhez, a terület rehabilitálásához.
A munkálatokat 2015 nyaráig végzi el a Zöld Konzorcium, amelynek tagja a térségi hulladékkezelő, a helyi városüzemeltetési és vagyonkezelő, a Közmű Generál, valamint a gyöngyösoroszi Biocentrum Kft.